
Изх. № 12-01-92/ 03.10.2019 г.
О Б Я В А
по чл.44 от ЗОП

Уважаеми дами и господа, 


Община Мъглиж предстои да обяви провеждане на обществена поръчка за избор на изпълнител на строително – монтажните работи за реализиране на строеж: „Ремонт и рехабилитация на уличното платно и водопроводно отклонение на ул.”Преображение” от о.т.212 до о.т.206, с. Дъбово, община Мъглиж”.

Във връзка с изискванията, заложени в чл.21, ал.2 от ЗОП възложителят следва да изчисли прогнозната стойност на обществената поръчка съобразно пазарната стойност на предстоящите за възлагане дейности, определена в резултат на пазарни консултации. 


Ето защо община Мъглиж следва да приложи принципа на пазарни консултации по смисъла на чл.44 от Закона за обществените поръчки, за определяне стойността на разходите за изпълнение на строително-монтажните работи за реализиране на строеж: „Ремонт и рехабилитация на уличното платно и водопроводно отклонение на ул.”Преображение” от о.т.212 до о.т.206, с. Дъбово, община Мъглиж”, съгласно изготвена количествена сметка, проект и Техническа спецификация. 

Представените оферти следва да бъдат съобразени с Техническата спецификация и проекта, които са неразделна част от настоящата обява, както и да бъдат изготвени по приложените образци.

Офертите следва да съдържат наименование на оферента, срок на валидност на офертата, дата на издаване на офертата, подпис и печат на оферента, копие от удостоверение за вписване в Централния професионален регистър на строителя за изпълнение на строежи втора група четвърта категория / за чуждестранни лица – копие от документ, че са вписани в аналогични регистри съгласно законодателството на държавата членка, в която са установени, което им позволява да изпълняват строителството на обекти втора група, четвърта категория съгласно Правилника за реда за вписване и водене на Централния професионален регистър на строителя/ и ценово предложение в лева с посочен ДДС.

Оферти  могат да подадат всички заинтересовани страни. Оферентите, когато са местни лица, трябва да са вписани в търговския регистър, а оферентите - чуждестранни лица, следва да представят документ за правосубектност съгласно националното им законодателство.

Срокът на валидност на офертите не може да бъде по кратък от 180 календарни дни, считано от крайния срок за получаване на офертите.

Офертите се подават в оригинал, като същите се представят до 17:00 часа на 10.10.2019г. на адрес: гр. Мъглиж, пл. “Трети март“ № 32, деловодство.

Уведомяваме Ви, че представените от Вас стойности в настоящите пазарни консултации не са обвързващи в случай на последващо участие при възлагане на обществената поръчка по реда на ЗОП, като те имат единствено за цел, да бъде извършено проучване на пазара на реални пазарни цени, които да бъдат сравнени и анализирани и на основание това, да бъде определена прогнозна стойност във връзка с обявяването на обществената поръчка.

Предложенията, както и друга информация, представена като резултат от пазарните консултации ще бъдат публикувани в раздел „Профил на купувача“ в официалния сайт на община Мъглиж.

Пазарните консултации се извършват с цел осигуряване на публичност и прозрачност на процеса по формиране на прогнозната стойност на плануваната за обявяване обществена поръчка.

Приложение: Оферта - Образец 1;

Ценово предложение- Образец 2;

Техническа спецификация, проект и КС. 

С уважение: п. п. (чл.36а, ал.3 ЗОП)
Д-р Душо Гавазов
За Кмет на Община Мъглиж

